घुप्प अँधेरी काली रातों ने आपको कभी ना कभी तो डराया होगा? या उसके उलट रोशनी से जगमगाती रातों ने आपकी ज़िंदगी में खुशियाँ बिखेरी होंगी। पर साँवली सी रात ..रात के इस रूप का रहस्य तो बस स्वानंद की कलम ही खोल सकती थी। कितनी खूबसूरती से मुखड़े में अपने हमसफ़र के साथ बिताए उन हसीन लमहों का ख़ाका खींचते हुए वो कहते है. साँवली सी रात हो ख़ामोशी का साथ हो..बिन कहे,बिन सुने बात हो तेरी मेरी..नींद जब हो लापता..उदासियाँ ज़रा हटा..ख्वाबों की रजाई में..रात हो तेरी मेरी